Inno Ling

Inno Ling (sündinud 7. jaanuaril 1965 Viljandis) on eesti orienteeruja.

Ta lõpetas 1983. aastal C. R. Jakobsoni nimelise Viljandi 1. Keskkooli ja õppis aastatel 1985–1995 Eesti Põllumajandusülikoolis metsandust.

Aastatel 1985–1989 oli tema treener Tõnu Raid. Ling osales 1988. aastal orienteerumisjooksus üliõpilaste maailmameistrivõistlustel. 1989. aastal tuli ta teatejooksus Nõukogude Liidu meistriks. 1992. aastal sai ta maailma karikasarja etapil 2. koha. Aastatel 1985–2000 tuli Ling orienteerumisjooksus 11 korda Eesti meistriks.

 Viited

Kategooria:Eesti orienteerujad
Kategooria:Sündinud 1965